Document ID: /roh_data/filtered/Billingualer_Corpus_interleaved-de-rm.jsonl.gz/560

This is a text translated from German to Rumantsch Grischun.
WEF-Sicherheit:

Der Bund beteiligt sich an den Sicherheitskosten des Kantons Graubünden.

Ein Kostenanteil von 3.26 Millionen Franken wird übernommen.

Der Bundesrat hat am Mittwoch, 29. August, über seine finanzielle Beteiligung an den Sicherheitsausgaben im Rahmen des World Economic Forums in Davos (WEF) 2001 entschieden. Er bezahlt 3.26 Millionen Franken an die Aufwendungen für das Zusatzdispositiv zu Gunsten völkerrechtlich geschützter Personen. Diese Unterstützung erfolgt vorbehältlich der Genehmigung des entsprechenden Nachtragskredites durch die eidgenössischen Räte. Gleichzeitig verzichtet der Bund auf seine Forderung von rund 820'000 Franken gegenüber dem Kanton Graubünden im Zusammenhang mit dem Einsatz des Festungswachtkorps (FWK). Der Bundesrat legte zudem den Berechnungsmodus für sein künftiges finanzielles Engagement am WEF fest.

Bereits vor einem Jahr hatte der Bundesrat beschlossen, das WEF auf Grund seiner einmaligen Bedeutung und Auswirkungen für die internationalen Interessen der Schweiz als ausserordentliches Ereignis zu qualifizieren und ab 2001 80 Prozent der Kosten für das Zusatzdispositiv zu Gunsten völkerrechtlich geschützter Personen (Staatsoberhäupter, Regierungschefs, Mitglieder amtierender Regierungen, Angehörige von Königs- und Fürstenhäusern usw.) zu übernehmen. Am 19. Juni 2001 orientierte der WEF-Ausschuss der Bündner Regierung an einer Aussprache in Bern eine Delegation des Bundesrates über die Kosten des WEF 2001.

Wie wird der Bundesanteil berechnet?

Die Sicherheitskosten des Kantons Graubünden betragen insgesamt etwa 7.83 Millionen Franken (ohne Löhne der Kantonspolizei Graubünden). Der Berechnung des Zusatzdispositivs wurde der Anteil des Bundes am Aufwand für die einzelnen Sicherheitsbereiche (Kongresszentrum, Personenschutz, Eskorten, Hotelbewachung, Streckensicherung, u.a.) zu Grunde gelegt. Die so für das Zusatzdispositiv ausgeschiedenen Kosten betragen 4.08 Millionen Franken. An diesen beteiligt sich der Bund mit 80 Prozent, was einen Beitrag von 3.26 Millionen Franken ergibt.

Der Bund verzichtet im Weiteren auf den Beitrag des Kantons Graubünden an den FWK-Einsatz in der Höhe von 820'000 Franken. Einem entsprechenden Ersuchen für das WEF 2000 kam der Bundesrat im Vorjahr ebenfalls nach.

Auch in Zukunft soll der Bundesanteil 80 Prozent der Kosten für das Zusatzdispositiv betragen, die wie beim WEF 2001 jeweils mittels einer Kostenausscheidung errechnet werden sollen. Diese Beteiligung wird künftig auf drei Achtel (3/8) der Sicherheitskosten des Kantons Graubünden (exkl. Löhne) begrenzt. Ausserdem werden dem Kanton Graubünden FWK-Einsätze inskünftig nicht mehr in Rechnung gestellt.

Gremium: Bundesrat

Quelle: dt Eidg. Justiz- und Polizeidepartement

Data: 06.09.2001

Segirezza al WEF:

La confederaziun sa participescha als custs da segirezza dal chantun Grischun. Ina part da 3.26 milliuns dals custs vegn surpigliada.

Il cussegl federal ha concludì mesemna, ils 29 d'avust davart sia participaziun finanziala als custs da segirezza en il rom dal World Economic Forum a Tavau (WEF) 2001. La confederaziun paja 3.26 milliuns francs vi da las expensas per il dispositiv supplementar en favur da persunas protegidas dal dretg internaziunal. Quest sustegn succeda cun resalva da l'approvaziun dal credit posteriur respectiv tras l'assamblea federala. A medem temp desista la confederaziun da sia pretaisa da circa 820'000 francs visavi il chantun Grischun en connex cun l'acziun dal corp da guardias da cunfin. Il cussegl federal ha ultra da quai fixà il modus da calculaziun per ses engaschament futur vi dal WEF.

Gia avant in onn aveva il cussegl federal concludì da qualifitgar il WEF - a basa da sia significaziun unica e sias consequenzas per ils interess internaziunals da la Svizra - sco eveniment extraordinari e da surpigliar a partir da 2001 80 pertschient dals custs per il dispositiv supplementar en favur da persunas protegidas dal dretg internaziunal (chaus da stadis, schefs da regenza, commembers da regenzas en uffizi, commembers da chasas roialas e curts da prinzis e.u.v.). Ils 19 da zercladur 2001 ha orientà la giunta WEF da la regenza grischuna en occasiun d'ina discussiun a Berna ina delegaziun dal cussegl federal davart ils custs dal WEF 2001.

Co vegn calculada la part da la confederaziun?

Ils custs da segirezza dal chantun Grischun muntan totalmain a circa 7.83 milliuns francs (senza las pajas da la polizia chantunala grischuna). La calculaziun dal dispositiv supplementar sa basa sin la part da la confederaziun vi da las expensas per ils singuls secturs da segirezza (center da congress, protecziun da persunas, escortas, surveglianza da hotels, segirar trajects ed auters). Ils custs zavrads uschia per il dispositiv supplementar muntan a 4.08 milliuns francs. La confederaziun sa participescha a quels cun 80 pertschient, quai fa ina contribuziun da 3.26 milliuns francs.

La confederaziun desista ultra da quai da la contribuziun dal chantun Grischun vi da l'acziun dal corp da guardias da cunfin en l'autezza da 820'000 francs. L'onn passà ha il cussegl federal er approvà ina dumonda correspundenta per il WEF 2000.

Er en il futur duai la part da la confederaziun muntar ad 80 pertschient dals custs per il dispositiv supplementar che vegnan calculads, sco tar il WEF 2001, mintgamai cun agid d'ina zavrada dals custs. Questa participaziun vegn limitada en il futur a trais otgavels (3/8) dals custs da segirezza dal chantun Grischun (las pajas excludidas). Plinavant na vegnan en avegnir betg pli mess a quint al chantun Grischun ils custs per acziuns dal corp da guardias da cunfin.

Gremi: cussegl federal

Funtauna: rg departament federal da giustia e polizia

Data: 06.09.2001